text: Landmænd glade for statsministeren
  24 marts 2010 kl. 15.52
  Statsministeren har lovet dansk landbrug, at han vil rette op på dansk landbrugs konkurrence-vilkår i forhold til de europæiske landmænd, de konkurrerer med.
   
  Formanden for Sønderjysk Landboforening, Henrik Frandsen, er meget tilfreds med statsminister Lars Løkke Rasmussen.
  - Vi er særdeles tilfredse med statsministerens opbakning og ser det som et direkte resultat af det konkurrenceevne-topmøde, som Sønderjysk Landboforening afviklede i Agerskov. 
  - Vi er glade for, at statsministeren siger, vi ikke får flere byrder end dem, vi skal konkurrere med, siger Henrik Frandsen.
  På topmødet i Agerskov og ved et efterfølgende besøg hos Folketingets Fødevareudvalg afleverede Sønderjysk Landboforening dokumentation for, at danske landmænd er langt bagud på point, inden de tager konkurrencen op med udenlandske landmænd.
  Statsministeren har sagt, at det skal være billigere at være dansk landmand.
  Landbrugets konkurrenceevne skal forbedres.
  